NaiveNeuron/SloPal huggingface dataset:
Viskupič, Marián, poslanec NR SR (2023-02-09):
Pán predsedajúci, ďakujem pekne za slovo. Pán predseda výboru, ďakujem pekne za vystúpenie. Oceňujem, že teda bolo v rozprave, presne tak, že je možné reagovať. To áno. Trošku ja vnímam, že však sme politici, samozrejme, ale tuná pán predseda ústavnoprávneho výboru by mal byť taký ten s najväčším nadhľadom z nás. Ja tak hovorím, taký ten akoby už ústavný sudca, ktorý, ktorý vlastne sa snaží čo najnestrannejšie pozerať na veci. Toto mi trošku v tom vystúpení chýbalo. Však úplne prirodzene je teda kolega Vetrák v tom úplne zapojený. Aj on bol ten, kto teda to obhajoval, vlastne to riešenie aj pred Ústavným súdom, aj vlastne zo strany teda, ktorá to riešenie bagrom predstavila. Takže toto mi trošku tak nejak akoby chýbalo, že chýbal tam taký ten nadhľad aj teda tá informácia o výsledku súboja s pani prezidentkou, že kde uspela, kde neuspela. Ale okej, veď okej, ja hovorím, rešpektujem, samozrejme. Však je to pohľad, sme politici pres to všetko. No mám viacero, viacero výhrad. Však som prihlásený do rozpravy, poviem. Ale poviem jednu už tú úplne základnú, že áno, právne riešime a už teda ako by tú následnosť. Ja si práve ale myslím navzdory všetkému, ale aj vzhľadom k aktuálnej situácii, že ten začiatok je zlý, že štrukturálne dlhodobé výdavky, ktoré sú tak, ako bol rodinný balík v miliardách, teda každoročne pre to štrukturálne, by vôbec nemali byť debatou v skrátenom legislatívnom konaní. To vlastne aj ten Ústavný súd ixkrát povedal, hej, tá hospodárnosť a riadny legislatívny proces. Čiže skôr by sme mali ísť týmto štýlom, že toto by sa vôbec nemalo dostávať do skráteného, než robiť nejaké limity, aby, aby sa teda stihla RZZ... (Prerušenie vystúpenia časomerom.)
M. Hort, podpredseda NR SR: (2007-12-05):
Nech sa páči, pán poslanec.
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 137 poslancov, za 84, proti 14, zdržalo sa 38, nehlasoval 1. Uvedený návrh sme schválili a tým pádom nebudeme pokračovať teraz ďalej o tomto bode. Pokračujeme hlasovaním o bode 55 schváleného programu, ktorým je prvé čítanie o návrhu poslancov Schlosára, Sulanovej na vydanie ústavného zákona, ktorým sa mení a dopĺňa ústava (tlač 984). Spravodajcom je člen ústavnoprávneho výboru pán poslanec Boris Susko. Prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Rastislava Schlosára a Magdalény Sulanovej na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 984.)
Mezenská, Helena, poslankyňa NR SR (2012-06-22):
Tak mňa by len zaujímalo to použitie, neviem či, veď to je v správe... (Prerušenie vystúpenia predsedajúcou.)
Kaník, Ľudovít, poslanec NR SR (2010-10-21):
Pán predsedajúci, prosím, otvorte rozpravu v treťom čítaní.
Ďuriš Nicholsonová, Lucia, podpredsedníčka NR SR (2017-09-12):
Týmto vyhlasujem všeobecnú rozpravu k tomuto bodu za skončenú. Chcem sa opýtať pána ministra, pána navrhovateľa, či chce vystúpiť v záverečnom slove. Je tomu tak, nech sa páči.
Mojš, Milan, poslanec NR SR (2019-10-16):
O bodoch 2 až 16 spoločne s odporúčaním gestorského výboru schváliť.
Kolíková, Mária, ministerka spravodlivosti SR (2020-12-03):
Takto, pán poslanec, ja vám dám, samozrejme, k tomu aj písomnú odpoveď, dostanete ešte viac informácií k tomu. Ja si myslím, že je absolútne legitímny ten návrh, ako ho predkladáme. Možno, možno k tomu ešte povedať, že kultúrne rozdiely medzi okresmi Zlaté Moravce a Nitra vidieť aj v rozdielnych nárečiach. Podľa jazykovedcov Nitra patrí do západoslovenského nárečového makroregiónu a okres Zlaté Moravce už do stredoslovenského. My pri súdnej mape, tak ako sme ju navrhovali, sme neboli úzkoprsí, musím sa priznať s tým, ako momentálne máme verejnú správu členenú. To znamená, sústredili sme sa naozaj na to, čo je cieľom v rámci reformy justície. To znamená, že aj s ohľadom na to koľko vecí ako často vybavujeme na súdoch, keď ste to už takto povedali, lebo podľa mňa to nie je o tom, že idem si niečo vybaviť na súd. Ako na súd naozaj v priemere ide človek raz za rok, ak sa nebavíme o tom, že ste podnikateľ a riešite priebežne nezaplatené faktúry, ale s tým súvisí skôr, by som povedala, upomínací súd, exekučný súd potom, ktorý má nakoniec na jednom mieste v rámci Slovenska. Je to elektronické, elektronický výkon súdnictva, takže akože tu si len povedzme, že čo riešime. My tu riešime zmysluplnosť nových obvodov s ohľadom na nápad, s ohľadom na blízkosť jednotlivých obvodov, ktoré k sebe patria a, a veľmi dôsledne sme sa tým zaoberali a bude vám to zrejmé aj z odpovede, ktorú vám dáme. Takže ja rozumiem aj to, čo vy hovoríte. Aj to je legitímny postoj. My sme sa snažili k tomu pristúpiť s ohľadom na, by som povedala, všetky možné informácie, ktoré, ktoré existujú s ohľadom aj na, aj na históriu tých jednotlivých regiónov a nešli sme na to úzkoprso podľa verejnej správy, lebo to by sme potom tú novú súdnu mapu nerobili s ohľadom na potreby justície.
Šimečka, Michal, podpredseda NR SR (2024-01-23):
Ďakujem pekne. Pán poslanec Truban.
Érsek, Árpád, minister dopravy a výstavby SR (2018-09-20):
To sme sa zhodli, pán poslanec, asi nemusím na túto otázku odpovedať. Ďakujem pekne.
Mikolášik, Miroslav, poslanec Európskeho parlamentu (2017-03-31):
Áno, nebudem sa hnevať.
Mihál, Jozef, poslanec NR SR (2012-08-06):
Ďakujem za slovo. Pani predsedajúca, vzhľadom na to, čo sa tu deje už druhý deň, druhý rokovací deň tejto šiestej či koľkej schôdze Národnej rady. (Prerušenie vystúpenia predsedajúcou.)
Frešo, Pavol, poslanec NR SR (2014-11-08):
Pán predseda, pán predseda, ja... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-06-18):
Prezentujme sa a hlasujeme. (Hlasovanie.) Prítomných 126 poslancov, za návrh bolo 35, proti 8, zdržalo sa 83 poslancov. Konštatujem, že sme návrh zákona do druhého čítania neschválili. Nasleduje hlasovanie v prvom čítaní o návrhu poslancov Národnej rady Slovenskej republiky Miroslava Kadúca a Edity Pfundtner na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 1547, bod 24 schváleného programu). Dávam slovo spravodajcovi, ktorého určil navrhnutý gestorský výbor, pre financie a rozpočet, poslancovi Ivanovi Miklošovi, aby hlasovanie uviedol. Nech sa páči, pán spravodajca.
Hattas, Marek, poslanec NR SR (2020-09-23):
Ďakujem veľmi pekne za slovo. Vážené kolegyne, vážení kolegovia, ja by som možnože rozšíril túto debatu ešte o taký ďalší pohľad toho. Ja som sa rozprával taktiež s niektorými zamestnancami, ktorých by sa to dotklo. A jedna vec je, že tá ekonomika už je tak nastavená, že naozaj niektoré rodiny, niektorí ľudia majú nastavený pracovný pomer tak, že jednoducho za tie príplatky a za tú prácu aj teda počas sviatkov a nedieľ, jednoducho im to robí, robí v tom ich rozpočte rodinnom zásadnú položku, ktorá by jednoducho takýmto pádom už nebola ich prínosom alebo, teda, respektíve by ju nemali v rodinnom rozpočte. Takže nie je to také úplne jednoznačné, že nakoľko by mal takýto zákon v podstate prínos pre tú rodinu alebo nie. Jednoducho treba, treba sa pozrieť na to aj z tohto druhého aspektu. Ďakujem.
Grendel, Gábor, podpredseda NR SR (2020-05-19):
Dve faktické poznámky na vystúpenie pána spravodajcu. Pán poslanec Linhart ako prvý. Nech sa páči.
Záhumenský, Marian, poslanec NR SR (2012-09-18):
Pán podpredseda, poznám rokovací poriadok, rozumiem, o čo vám ide.
Hrnčiar, Andrej, podpredseda NR SR (2017-02-14):
Takže vyhlasujem všeobecnú rozpravu za skončenú. Poprosím o záverečné slovo navrhovateľa.
Bugár, Béla, podpredseda NR SR (2016-05-17):
Na vystúpenie pána poslanca s faktickou poznámkou ako jediná pani poslankyňa Kaščáková. Končím možnosť sa prihlásiť. A, pani poslankyňa, máte slovo.
Jurinová, Erika, podpredsedníčka NR SR (2012-10-29):
Pán poslanec Kuffa.
Paška, Pavol, predseda NR SR (2013-09-12):
Poprosím technikov, vypnite pána poslanca.
Figeľ, Ján, podpredseda NR SR (2013-10-16):
Na vystúpenie pána poslanca sú tri faktické reakcie. Nech sa páči, Zsolt Simon.
Jurinová, Erika, podpredsedníčka NR SR (2013-10-30):
Ďakujem, pán poslanec. Pán spravodajca nechce sa vyjadriť k návrhu zákona. Prerušujem rokovanie o tomto bode programu. A budeme pokračovať prvým čítaním o návrhu poslancov Národnej rady Slovenskej republiky Ľubomíra Galka a Richarda Sulíka na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov . Návrh zákona má tlač 744. Návrh na jeho pridelenie na prerokovanie výborom je v rozhodnutí č. 719. Dávam slovo pánovi poslancovi Galkovi, aby predniesol a uviedol svoj návrh.
Danko, Andrej, podpredseda NR SR (2024-05-10):
Pani poslankyňa Kleinert, pripraví sa poslanec Dostál. (Reakcia z pléna.) Môžem ju zavolať, ale poprosila aspoň o to, že môže niečo zjesť. Hneď, hneď tu príde. (Reakcia z pléna.)
Laššáková, Jana, podpredsedníčka NR SR (2015-10-01):
Ďakujem aj ja, pán minister. Piatu otázku položil pán poslanec Jozef Bobík ministrovi zdravotníctva Slovenskej republiky Viliamovi Čislákovi, ktorého zastupuje minister práce, sociálnych vecí a rodiny Ján Richter, a otázka znie: „Akú výšku odmeny ste podpísali pánovi Foraiovi za rok 2014?“ Poprosím vás o odpoveď, pán minister, ako aj o oznámenie ukončenia odpovede.
V. Veteška, podpredseda NR SR: (2004-03-17):
S. Zubo, poslanec: Ďakujem pekne. Dúfam, že mi to bude zohľadnené aj v časomiere. Čo sa týka slov, ktoré povedal pán minister. Ja ho chcem upozorniť na jednu vec, že to nie sú naše výmysly, čo pán Ondriaš tu predviedol na svojich grafoch. To sú výsledky jednotlivých štatistík, ktoré zverejnil Štatistický úrad, a teda ak sú nepravdivé, ak sú zavádzajúce, tak nech sa obráti na Štatistický úrad, aby také veci a podklady nedával. A k tým jeho štatistikám by som chcel povedať. Snáď bude najvhodnejšie, keď zacitujem jedného známeho pokrokového amerického spisovateľa, ktorý povedal: „Ak pozdvihneš hlas pred zhromaždením a nepovieš celú pravdu, potom si menej pravdivý ako lož.“ A musím povedať, pán minister, nepovedali ste celú pravdu, hovorili ste polopravdy a tie sú zavádzajúce.
Bugár, Béla, podpredseda NR SR (2019-02-01):
Prezentujme sa a hlasujme. (Hlasovanie.) Prítomných 141, za 125, proti 15, zdržal sa 1. Návrh bol schválený. Prosím pána poslanca Farkašovského, aby uviedol hlasovanie o návrhu uznesenia k návrhu poslancov Pašku, Bernaťáka, Danka k aktuálnemu vývoju vo vzťahu členských štátoch Európskej únie, Maďarska, Poľskej republiky s inštitúciami Európskej únie (tlač 1244). (Hlasovanie o návrhu poslancov Národnej rady Slovenskej republiky Jaroslava Pašku, Tibora Bernaťáka a Andreja Danka na prijatie uznesenia Národnej rady Slovenskej republiky k aktuálnemu vývoju vo vzťahoch členských štátov Európskej únie Maďarska a Poľskej republiky s inštitúciami Európskej únie , tlač 1244.)
P. Hrušovský, predseda NR SR: (2004-10-20):
J. Bielik, poslanec: Ďakujem pekne. Len dovoľujem si upozorniť kolegov...
M. Fronc, poslanec: (2007-07-03):
Druhá vec. Vy navrhujete preteky, ale také, že pôjdeme na 10 km a jeden bude mať motorku a jeden pôjde len peši. Toto je váš návrh. Pán kolega Paška, máte pravdu, je tam daňový poplatník, ale súčasná správna rada je presne tak formulovaná, ako vy ste to teraz povedali. Pán kolega Madej, no, prepáčte, ale musím vám niekoľko vecí povedať v tejto súvislosti s tými nekalými poplatkami. Viete, tie najväčšie sa rozbiehali na univerzite, kde bol rektorom váš podpredseda. Robila to inštitúcia, ktorej zástupcom, podpredsedom bol váš vtedajší podpredseda. S ním som sa ja súdil a zisk bol 27-tisíc za jednu odučenú hodinu. Takisto pán poslanec Zelník. Čo ste to povedali? Že za mňa bolo legalizované spoplatnenie? Ja, ktorý som sa s týmito inštitúciami súdil? Legalizácia? Viete vôbec, čo vy hovoríte? Čo to je legalizácia, čo nie je legalizácia? Pani kolegyňa Tóthová, viete, vy viete len urážať. Už ste jeden súdny proces prehrali so mnou za urážku. V prvom pojednávaní ste ho prehrali, aby ste sa ospravedlnili, a ani právnička sa nedokážete sama seba zastupovať, zdá sa. Ani to nie. Okrem toho, keď hovoríme o tom, či to je, alebo nie je v súlade s ústavou, to nie je o čl. 42. Ale, pani kolegyňa, zosúlaďte si to s vaším predsedom, ktorý sa, pán Mečiar sa vyjadril, že je to v rozpore s ústavou. Takže toľko ku kolegom, ktorí sa tu vyjadrovali k návrhu zákona a naozaj si myslím, že je zlý, že je škodlivý pre všetkých študentov aj pre vysoké školy a pomoc bola ponúknutá úprimne.
Jurinová, Erika, podpredsedníčka NR SR (2013-06-17):
Na vaše vystúpenie reagujú dvaja páni poslanci s faktickými poznámkami. Uzatváram možnosť prihlásiť sa. Nech sa páči, pán poslanec Hlina.
Goga, Ľudovít, poslanec NR SR (2016-09-22):
Ďakujem za slovo. Ja by som sa chcel tiež pripojiť k názoru pána poslanca Kotlebu, pretože zhodou okolností tento týždeň som sedel s mojím známym podnikateľom, ktorý sa pred časom zaoberal práve vývozom dreva, oznámil mi, že možno pred niekoľkými rokmi vyvážali ešte veľké množstvo vagónov mesačne, dneska tá komodita cenovo sa dostala zrejme veľmi, veľmi, veľmi dole, že už sa tomu vôbec skoro nevenujú, ale napriek tomu tá ťažba toho dreva sa zvyšuje. Takže my naozaj vyvážame iba holú surovinu a ničíme si naše lesy. Takže plne tento zákon podporíme.
Vašečka, Richard, poslanec NR SR (2016-04-22):
Ďakujem veľmi pekne. Ja len chcem poďakovať pánu poslancovi za vystúpenie a za pripomenutie toho, že školstvo je naozaj priorita nielen ako nejaký rezort, v ktorom sú učitelia, ktorým treba pomôcť, ktorým treba pridať, ale ako naozaj výchova, nádej a budúcnosť tohto národa. A tu chcem spomenúť jednu vec, že ak je prioritou všetko, potom nie je prioritou nič. Je potrebné, školstvo aby sme naozaj vyzdvihli na piedestál aj oproti iným oblastiam napriek tomu, že nie všetci to musia chápať. Ale je to pre dobro nás všetkých. Takže ešte raz ďakujem za vyzdvihnutie tejto myšlienky. Vďaka.
Saková, Denisa, ministerka vnútra SR (2018-05-09):
Ďakujem veľmi pekne. Vážený pán predseda, vážený pán podpredseda, vážené dámy poslankyne, vážení páni poslanci, predloženým návrhom zákona sa na rok 2018 stanovujú pevné sumy zvýšenia výsluhového dôchodku, invalidného výsluhového dôchodku, vdovského výsluhového dôchodku, vdoveckého výsluhového dôchodku a sirotského výsluhového dôchodku. Podľa súčasného znenia zákona o sociálnom zabezpečení policajtov a vojakov sa dôchodky z výsluhového zabezpečenia od 1. júla 2018 majú zvyšovať o percento zvýšenia dôchodkových dávok ustanoveného vo všeobecných predpisoch o sociálnom poistení. Na základe tohto mechanizmu by sa tieto dôchodky zvyšovali o percento medziročného rastu spotrebiteľských cien za domácnosti dôchodcov vykázaného štatistickým úradom, ktoré aktuálne predstavuje 0,8 %. Na ich zvýšenie sa však nevzťahuje prechodné ustanovenie zákona o sociálnom poistení, podľa ktorého od 1. januára 2018 do 31. decembra 2021 dôchodková dávka sa zvyšuje najmenej o pevnú sumu určenú o 2 % z priemernej mesačnej sumy príslušnej dôchodkovej dávky vykázanej Sociálnou poisťovňou. Pre dôchodky z výsluhového zabezpečenia teda toto percentuálne zvyšovanie pevnou sumou neplatí a preto by ich dôchodky boli zvyšované nižšími sumami, ako ostatné dôchodky. Z tohto dôchodku silové rezorty v roku 2018 pristúpili k zvyšovaniu dôchodkov z výsluhového zabezpečenia pevnou sumou, pričom boli zohľadnené možnosti osobitných účtov. Ďalej sa návrhom zákona navrhuje aj, čo sa týka z podnetu odborových organizácií, vypustenie ustanovení o kúpeľnej starostlivosti, podľa ktorých policajti alebo profesionálni vojaci a poberatelia výsluhového dôchodku, ktorí dovŕšili vek 55 rokov alebo ich služobný pomer trval najmenej 30 rokov, uhrádzajú za kúpeľnú starostlivosť v letnom období 5 % z ceny kúpeľného poukazu. Vypúšťa sa aj ustanovenie, podľa ktorého je možné poskytnúť kúpeľnú starostlivosť indikovanú pre tú istú skupinu chorôb len raz za dva roky. Tieto úpravy nepriniesli významnejší finančný efekt a skôr ukázali sa ako obmedzujúce. Vážený pán predseda, vážený pán podpredseda, vážené dámy poslankyne, vážení páni poslanci, dovoľujem si požiadať o podporu predloženého návrhu zákona. Ďakujem veľmi pekne.
Ďuriš Nicholsonová, Lucia, podpredsedníčka NR SR (2018-10-19):
Budeme pokračovať v rokovaní. Ja teda poprosím a zároveň veľmi pekne ďakujem pánovi poslancovi Drobnému, ktorý to odspravodajcuje, navrhnutý z gestorského výboru pre verejnú správu a regionálny rozvoj. Nech sa páči, pán poslanec.
Laurenčík, Milan, podpredseda NR SR (2021-04-30):
Ďalšiu faktickú poznámku má pán poslanec Dušan Muňko, nech sa páči.
Glváč, Martin, podpredseda NR SR (2019-09-13):
S faktickou poznámkou pán poslanec Dostál, nech sa páči.
Danko, Andrej, podpredseda NR SR (2024-05-09):
Pán poslanec Janas.
M. Číž, podpredseda NR SR: (2007-09-19):
Dobre. Takže, vážené panie poslankyne, páni poslanci, pristúpime k hlasovaniu o prerokovaných bodoch programu. Najprv teda budeme hlasovať v prvom čítaní o návrhu skupiny poslancov Národnej rady Slovenskej republiky na vydanie ústavného zákona o ochrane starobných dôchodkov , tak ako to máme uvedené v tlači 395. Poprosím predsedu navrhnutého gestorského výboru, výboru pre sociálne veci a bývanie, pána poslanca Haleckého, aby hlasovanie uviedol. Najprv, prirodzene, v rámci toho, že ide o prvé čítanie, budeme hlasovať o návrhoch podaných podľa § 73 ods. 3 zákona o rokovacom poriadku. Máte slovo, pán predseda.
Kočiš, Eduard, poslanec NR SR (2021-09-21):
Ďakujem pekne, pán predsedajúci. Pani kolegyňa, často sme už zvykli počas pôsobenia vlády Igora Matoviča, ale aj Eduarda Hegera, že ak táto vláda nevie kam z konopí, tak narýchlo zvoláme nejakú komisiu, ak si už nevieme rady, založíme nejaký inštitút, a ak sme už úplne pri stene a tlačí nás čas, tak jednoducho založíme nejaký poradný orgán, ktorý v tomto prípade by mal byť nejakým, nejakým nosným orgánom, čo sa týka zodpovednosti alebo prerozdeľovania finančných prostriedkov v rámci ministerstva zdravotníctva. Naozaj s týmto sa neviem akýkoľvek spôsobom stotožniť, pretože tento názor mi príde ako nejaké science fiction, niečo utopistické, aby nejaká rada, nejaké zoskupenie, nejaké združenie – v úvodzovkách – nejakých odborníkov rozhodovalo o tom, akým spôsobom budeme liečiť, akým spôsobom bude nakupovať lieky, či sa budú platy v nemocniciach, či už nižšieho zdravotníckeho personálu, alebo zdravotných sestier a lekárov, navyšovať, alebo nie. Toto mi príde nejakým spôsobom veľmi zvláštne. A tak ako kolega Milan Mazurek som úplne presvedčený o tom, že kapacity ministerstva zdravotníctva, pokiaľ nestačia, tak ich treba zredukovať a naozaj prijať odborníkov, ktorí budú s týmito finančnými prostriedkami narábať úplne inak, ale nie spôsobom takým, že budeme zakladať nové inštitúcie, nové poradné orgány, tieto kráľovský platiť. A dopracujeme sa k tomu, že v systéme zdravotníckom, kde financie naozaj každým rokom nie sú každým rokom dostatočné, budeme musieť platiť ešte úplne zbytočných ľudí. A peniaze, ktoré by mali ísť priamo k pacientovi, tie sa tam nikdy nedostanú. Čiže za mňa naozaj asi nie.
Šeliga, Juraj, podpredseda NR SR (2020-11-03):
Pýtam sa, či je na toto všeobecný súhlas. (Súhlasná reakcia pléna) Ďakujem, konštatujem, že tieto body budú presunuté tak, ako navrhol pán poslanec Šipoš. Panie poslankyne a páni poslanci, chcem veľmi oceniť poslancov strany OĽANO, SaS, ZA ĽUDÍ, SME RODINA, SMER – sociálna demokracia a poslancov, ktorí sú nezaradení, ale sú v strane HLAS za to, že dnes ráno pri vstupe do budovy Národnej rady preukázali potvrdenie o tom, že majú negatívny test na COVID-19 či už PCR test, alebo antigénový test. Zároveň chcem vyzvať poslancov strany ĽSNS, aby predložili takéto potvrdenie, keďže platí vyhláška úradu verejného zdravia, ktorá vychádza zo zákona o verejnom zdraví. Chcem sa opýtať, máte takéto potvrdenie, páni poslanci. Pardon. (Reakcia z pléna.) Predložíte toto potvrdenie? Dole pri vstupe do budovy Úradu na ochranu ústavných činiteľov, ktorí zabezpečujú vstup do budovy. Pôjdete predložiť takéto potvrdenie? (Reakcia z pléna.) Ja vás nepočujem, pán poslanec. Zapnite, zapnite, zapnite, poprosím vás o kľud, zapnite, prosím, mikrofón pánovi poslancovi Kotlebovi.
Zelník, Štefan, poslanec NR SR (2019-05-09):
Ďakujem pekne za slovo. Vážený pán kolega, ja si myslím, že tu v Národnej rade patríš k tým, ktorí sa do histórie, aj do heraldiky vyznajú najviacej, a ja som si pozorne vypočul tvoje argumenty a chcem poďakovať za to. No a samozrejme, že kto chce, tak to bude naďalej znevažovať a bude to spochybňovať, ale taký už je svet. Je škoda, že takéto spochybňovanie alebo takéto napádanie sa práve deje na pôde slovenského parlamentu. Takže ešte raz ďakujem za to odborné stanovisko a plne s ním súhlasím. Ďakujem pekne.
Laššáková, Jana, podpredsedníčka NR SR (2014-09-11):
Pani poslankyne, páni poslanci, budeme pokračovať v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 548/2003 Z. z. o Justičnej akadémii (tlač 1124). Poprosím pána ministra spravodlivosti Tomáša Boreca, aby zaujal miesto určené pre navrhovateľov. Pán spravodajca je prítomný. Pán minister, poprosím vás, aby ste sa dostavili do rokovacej sály. (Krátka pauza pre neprítomnosť ministra.) Pána ministra už máme tu. Vystúpila pani poslankyňa Žitňanská, ktorá bola písomne prihlásená do rozpravy. Teraz sa pýtam, či sa chce niekto prihlásiť do rozpravy ústne. Do rozpravy ústne sa hlási pán poslanec Poliačik, končím možnosť prihlásiť sa do rozpravy ústne. Nech sa páči, pán poslanec Poliačik, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 548/2003 Z. z. o Justičnej akadémii a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1124.)
Kaščáková, Renáta, poslankyňa NR SR (2019-06-24):
Ja by som chcela poďakovať Ondrovi Dostálovi za množstvo konkrétnych príkladov, na ktorých zdokumentoval, že je v tomto zákone množstvo zbytočných vecí, ale hlavne za to, že poukázal na jednu veľmi dôležitú vec, a to je ten hodnotový stret, akoby stret dvoch hodnotových svetov. Naozaj na jednej strane ten jeden pohľad je, takpovediac pyšne, s pocitom sily a takej vynútenej autority cez tento zákon ukázať, kto je tu pánom. Ukázať veľké svaly, nariadiť používanie nie slovenčiny, ak by sa to dalo, tak najradšej všade, ešte aj doma, doma, u každého doma v kuchyni, lebo veď na Slovensku po slovensky a svoje si nedáme, cudzie nechceme. Ale keďže, ako si povedal, žijeme v demokracii so systémom určitých bŕzd a protiváh, nuž tak sú tu aj teda určité práva menšín, dokonca, čuduj sa svete, zakotvené v ústave. Nuž preto sa tak so škrípajúcimi zubami musí potom prijímať taký komplikovaný systém rôznych výnimiek, a ako ukázal kolega Dostál, množstva výnimiek, ktorými sa potom ten zákon o štátnom jazyku a naň nadväzujúci zákon o používaní jazykov národnostných menšín dopĺňajú. A ten náš pohľad, ten druhý pohľad, to je pohľad slobodných ľudí, pohľad na svet ponechať ľuďom slobodu, nechať to, akým spôsobom sa budú doma v kuchyni so svojimi klientmi, divákmi, poslucháčmi a podobne komunikovať, nechať to na nich. A zákonom ustanoviť iba to, kde presne slovenčina používaná byť musí, v úradnom styku, v oficiálnom kontakte, so školami, matrikami, v oficiálnej, ja neviem, pedagogickej dokumentácii a podobne, to nijako nespochybňujeme, to ponechávame, to považujeme za samozrejmé, že slovenčina v úradnom styku zachovaná byť musí. Takže o tieto dva hodnotové pohľady na svet tu ide a som rada, že kolega Dostál to takto explicitne pomenoval.
Blanár, Juraj, podpredseda NR SR (2021-05-12):
Pán poslanec Kočiš, môžete reagovať na faktické poznámky.
Susko, Boris, poslanec NR SR (2021-05-13):
Ďakujem pekne za slovo. Vážená pani poslankyňa Hatráková, ďakujem veľmi pekne aj za iný pohľad na väzbu ako len čisto právny, ktorý sme doteraz stále, stále rozoberali, naozaj to veľmi oceňujem. Treba povedať, že nielen spánková deprivácia, ale aj iné veci, ktoré v rámci výkonu väzby sa uskutočňujú, a to najmä je absencia sociálneho kontaktu s rodinou, sú tie, ktoré majú zásadný vplyv na psychický vývoj takýchto obvinených. Aj keď tá situácia sa možno od roku 2014 mierne zlepšila, kedy z pôvodných 30 minút raz do mesiaca, dnes sú to 2 hodiny a z pôvodných 15 minút telefonického rozhovoru dnes je, ak sa nemýlim, dvakrát do mesiaca 20 minút telefonického kontaktu s rodinou, je to naozaj tak málo. Je to taký zásah do osobnosti človeka, že to naozaj môže mať trvalé následky na týchto obvinených. Pokiaľ si povieme, že aj pokiaľ by boli odsúdení, tak účelom aj trestu následného, pokiaľ teda som správne študoval trestné právo, tak by mala byť prevýchova. Ten primárny účel trestania nie je zabezpečiť trest, ale primárny účel je prevýchova a ťažko budeme niekoho prevychovávať, keď už z väzby bude mať trvalé psychické následky. Ďakujem.
Zemanová, Anna, poslankyňa NR SR (2023-03-16):
Ďakujem pekne, pán predseda. Ja by som chcela poprosiť taký procedurálny, nie je to návrh, ale k vedeniu schôdze pripomienku a prosbu na predsedajúcich, že v prípade, že poslanec v rámci rokovania schôdze akože pod procedurálnym návrhom kritizuje a robí si predvolebnú kampaň, aby bolo odobraté slovo. Dnes to zneužil pán poslanec Suja voči poslaneckému klubu, no a vzápätí na to on, samozrejme, nebol v sále a nestihol sa pripraviť, prihlásiť do rozpravy, takže nebol v práci na bod, na ktorý chcel, o ktorom teraz nebude hlasovať. Takže chcela by som poprosiť naozaj, aby bolo odobraté slovo, keď nejde skutočne o procedurálny návrh k bodu a nerobili sme si tu kampaň. Ďakujem.
D. Muňko, poslanec: (2005-01-18):
Chcel by som ale poprosiť pána podpredsedu vlády, tuná pána Ing. Mikloša, pretože som presvedčený, že nájde tých 500 mil. korún, aby sa Národné divadlo dostavalo. Bolo tu moc povedané, nechcem sa opakovať, pokiaľ sa týka tých vecí, ktoré tu boli. Ale apelujem na vás, páni poslanci z koalície, na vašu česť a vôbec apelujem na túto poslaneckú snemovňu, aby zaviazala vládu, aby našla tie prostriedky, ktoré treba, netreba ich viacej ako 500 mil. korún, netreba sa báť, čo bude stáť réžia a náklady tohto divadla, čo budú stáť energie, čo budú stáť mzdy, aby toto Národné divadlo mohlo fungovať. Som presvedčený, že tak ako Palác kultúry v Prahe sa uživí, že aj pod divadelnou obcou sa uživí Slovenské národné divadlo, ktoré bude dostavané. A verím pevne, že ak vláda nenájde prostriedky, že tak slovenský národ raz bude hodnotiť toto rozhodnutie, že sme neboli schopní dostavať tento kultúrny stánok. Ďakujem pekne.
P. Hrušovský, predseda NR SR: (2003-02-25):
Nech sa páči, pán minister.
Figeľ, Ján, podpredseda NR SR (2015-09-18):
S reakciou nech sa páči, Alojz Hlina.
Kollár, Boris, predseda NR SR (2022-12-01):
Pani poslankyňa Šebová.
Laššáková, Jana, podpredsedníčka NR SR (2015-11-27):
Pán poslanec, nech sa páči, máte slovo.
Ďuriš Nicholsonová, Lucia, podpredsedníčka NR SR (2018-06-15):
V rozprave teraz vystúpi, aha, pardon, máte faktické poznámky. Tri faktické. Končím možnosť prihlásiť sa. Pán poslanec Laurenčík, nech sa páči.
Petrák, Ľubomír, poslanec NR SR (2013-12-04):
Pán predseda, prosím, dajte hlasovať o návrhu zákona ako o celku s odporúčaním gestorského výboru schváliť.
J. Ďuračka, poslanec: (2008-06-18):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona  Národnej  rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel zaradil ho na rokovanie dnešnej 24. schôdze Národnej rady. Ako spravodajca v prvom čítaní si osvojujem stanovisko, že predmetný návrh zákona spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, prosím, otvorte rozpravu k uvedenému návrhu zákona.
Kuffa, Štefan, poslanec NR SR (2015-06-23):
Ja som pozorne počúval ten váš príhovor, áno, súhlasím ako s mnohými tými vecami, takmer so všetkými, pán minister, hej, lebo aj ja som sa, aj veľmi často sa zamýšľam nad touto otázkou, veľakrát sa naozaj správame veľmi pokrytecky. Áno, mnohé tie krajiny, ktoré nesú tú zodpovednosť, tak to bremeno chcú preniesť možno práve na tie krajiny, ktoré sme sa stali čerstvými alebo sme stále novými členmi Európskej únie len krátkodobo, 10 rokov, a v podstate nás len zaťažovať. Ja za kvóty nie som. Aj plne, však to aj v rozprave vystúpim a poviem, podporím, budem hlasovať za toto uznesenie, ktoré máme ako napísané. V podstate sme sa zhodli aj na tom, jak pravica, tak ľavica. Ale tak jak ste to pekne spomenuli, aj ja sa nad tým tiež veľakrát zamýšľam. Tak na jednej strane voči Rusku, Bielorusku, východným krajinám máme zavedenú vízovú povinnosť. A na druhej strane tuná sme takí veľkorysí, hej. Iné je utekať naozaj pred nepokojom, pred vojnou, zachrániť si holý život. Ale veľmi správne ste to podotkli, Taliansko je akou krajinou, hrozí tam niekomu smrť? Zavraždia tam niekoho? Sú tam nepokoje? Turecko je akou krajinou? A oni otvoria tie hranice a prenášajú v podstate tú zodpovednosť ako na ďalších. Súhlasím s tým, že má to byť predovšetkým naozaj stráženie tých hraníc. Áno, aj medzi Východom a Západom. A to je naša východná hranica z východným susedom a sme si to museli takisto vyriešiť. Ja som viac otvorený voči, prepáčte, zas nechcem to tak selektovať, ale voči možno naozaj susedom, teda ktorí sú na východe, a to sú Ukrajinci, kde reálne na východe Ukrajiny vojna je a hrozí mnohým ľuďom naozaj smrť a nebezpečenstvo. Utekajú, aby si zachránili holý život. Samozrejme, oni neutekajú do našej krajiny, lebo keď tam majú bližšie do toho Ruska, tak tam si zachraňujú tie životy. Ale s tým pokrytectvom, ktoré vládne v tej Európskej únii, nedá sa súhlasiť, čakajú nás ešte problémy.
Laššáková, Jana, podpredsedníčka NR SR (2013-03-19):
Chcete reagovať, pán spravodajca, na faktickú poznámku? Áno, nech sa páči.
Šeliga, Juraj, podpredseda NR SR (2020-09-16):
Pán poslanec Blaha.
M. Číž, podpredseda NR SR: (2007-03-29):
(Hlasovanie.) Prítomných 119 poslancov, za 110 poslancov, proti 1 poslanec, zdržali sa 4 poslanci, nehlasovali 4 poslanci. Konštatujem, že tento návrh sme schválili.
Gašpar, Tibor, poslanec NR SR (2024-02-08):
Budeme hlasovať o bode 256 druhého pozmeňujúceho návrhu poslanca Galka.
Kollár, Boris, poslanec NR SR (2016-10-12):
Ďakujem, my sme chceli samozrejme len vysvetliť, aký máme k tomu postoj, ale samozrejme, že tento odvod podporíme preto, lebo si myslím, že tie banky to bez problémov. Ale cez to všetko by použitie malo byť skutočne smerované k záchrane hlavne ľudí, lebo my si tu zotročujeme, absolútne zotročujeme národ. Sú vo finančnom otroctve. Žijú tunak státisíce ľudí vo finančnom otroctve a šesťstotisíc pod hranicou nejakej biedy a núdze. Ďakujem.
Mizík, Stanislav, poslanec NR SR (2021-12-07):
Ďakujem za slovo. Pán Tomáš, no čo sa deje, to je úplný úžas. Nad týmto cirkusom v prevedení Igora Matovič je možné len krútiť hlavu a vyhlásiť generálny štrajk. Netreba sa však nad tým pozastavovať, že Matovič zo dňa na deň zmenil svoj návrh. Je to jeho podstata. Je to šou jedného muža – sebestredného, maniakálneho exota. Jeho klasika je kumštovanie skombinované s ľudovým výrazom: „Co še babe prišnilo, to še babe zachcelo a to zrobela.“ Plus k tomu je priradená aj nefalšovaná ľstivosť jedného člena kmeňa Komančov, volal sa Tony, a pridal sa k bande Jassyho Jamesa. Spomenuli ste predsedu parlamentu Borisa Kollára, že navádzal na trestné činy priekupníctva. Áno, áno, je to pravda. Nuž je pravda, že vo svojom strednom veku má mať človek rozum. Ale, viete, chlapi po päťdesiatke sa často vracajú k tomu, čo robili ako mladíci. Zatúžia po tom, čo robili, keď boli mladí. Ďakujem.
Shahzad, Silvia, poslankyňa NR SR (2017-03-22):
Dobre, ďakujem. Tak ja poviem na záver už len toľko, že budem, aj na základe týchto odporúčaní pani ombudsmanky sme pripravili návrh zákona, aby práve zdravotnícke zariadenia a školské zariadenia spadali do kompetencie ministerstva zdravotníctva a ministerstva školstva. Ďakujem.
Hlina, Alojz, poslanec NR SR (2013-09-11):
Zobrali ste mi niekoľko sekúnd.
A. Belousovová, podpredsedníčka NR SR: (2008-10-22):
Teraz otváram možnosť podania ústnych prihlášok do rozpravy. Ústne sa do rozpravy prihlásil pán poslanec Lipšic, pán poslanec Juhász a pán poslanec Miššík. Končím možnosť podania ústnych prihlášok do rozpravy. Slovo má pán poslanec Lipšic. Nech sa páči.
Jurzyca, Eugen, poslanec NR SR (2018-06-21):
Ďakujem pekne. Veľmi dobrý návrh, Milan Laurenčík, ako aj kolektív. Chcem na ňom zvýrazniť jednu vec, a síce, táto schôdza, ako aj iné schôdze, sú plné podľa mňa takého legislatívneho smogu návrhov, ktoré nie sú realistické. Robia strašnú dieru do verejných financií a my máme dlhodobo neudržateľné verejné financie. Dokonca vládne návrhy v druhom čítaní na tejto schôdzi urobia v roku 2019 kumulatívne dieru do verejných financií 72,5 milióna eur. A takýchto návrhov je množstvo, množstvo a nie je problém vymyslieť, že rozdám tej skupine alebo inej skupine desiatky miliónov a ešte sa tváriť, že som humánny, keď pritom zadlžujem ďalšiu generáciu tak, že to bude neudržateľné pre mladých ľudí a pre starých, tí sa dostanú do pásma chudoby, sú na to prognózy. A v takejto situácii mimoriadne oceňujem ďalší zo série návrhov strany SaS, ktoré pridávajú k bohatstvu krajiny. Neberú jedným, neberú, neznižujú to bohatstvo, neberú jedným a nepresúvajú. Normálne našli rezervu predkladatelia, kde by sa dalo zasiahnuť tak, aby bohatstvo krajiny kumulatívne narástlo. Veľmi významná črta týchto návrhov, upozorňujem. Ďakujem.
Šebej, František, poslanec NR SR (2011-10-11):
To je všetko.
Grendel, Gábor, podpredseda NR SR (2020-11-03):
S reakciou na faktickú poznámku pán poslanec Drdul.
Kuffa, Štefan, poslanec NR SR (2015-04-15):
Ďakujem za slovo. Hoci, pán minister, nebudem hlasovať za vaše odvolanie, ale dovoľte mi, aby som sa vyjadril k tomu, čo ste odprezentovali, a budem aj kritický, aj keď vo vašom prejave boli a odzneli veci také, s ktorými súhlasím, a naozaj si tu to darmo budeme vykrikovať jedni druhým, lebo každý niečo máme takpovediac za ušami. Čo sa týka tej správy, ktorú ste tu spomenuli, ja som členom výboru zdravotníckeho, tak sme sa dohodli, že predložíte správu, komplexnú správu o stave zdravotníctva. Máte tam termín, zatiaľ sme boli veľmi netrpezliví, s tým naozaj súhlasím, mali sme počkať. A je mi to tak aj ľúto ako opozičnému poslancovi, budem taký nepolitický veľmi, ale jednoducho ste veľmi krátko v tej pozícii a funkcii a už vás tuná pranierujeme a odvolávame. Sú veci, s ktorými zase na druhej strane nesúhlasím, a to boli možno práveže pod jednou strechou špecializovaní lekári, resp. tie zdravotnícke centrá. Viete, mnohí lekári sprivatizovali a investovali do tých svojich priestorov, ja si myslím, že, že tou centralizáciou práve, naopak, vzdialime sa od pacientov a nepriblížime sa k nim. Lebo keď to bude sústredené v nejakých okresných mestách, tak budú musieť z tých okolitých obcí cestovať tí ľudia za týmto ošetrením. Ale mali ste pravdu, že sprivatizovali sa naozaj veľmi lukratívne veci, ako je dialýza, cétečká, röntgeny, hematológie. Toto je faktom. Ako majú fungovať tieto nemocnice? Stav v našich nemocniciach je dlhodobo, dlhodobo je naozaj veľmi zlý. Nemôžme viniť tuná len jedného tohoto ministra. Naozaj lekárov prvého kontaktu, chýbajú nám, nestihnem to jednou faktickou vypovedať... (Prerušenie vystúpenia časomerom.)
Golian, Ján, poslanec NR SR (2010-08-06):
Ďakujem za slovo, pán predsedajúci. Vážení kolegovia, kolegyne, chcel by som povedať niekoľko poznámok k tomu, čo hovoril kolega Záhumenský. Pán kolega Záhumenský, tvoja pozícia medzi poľnohospodármi je taká, že určite nepotrebuješ, aby si sa uchyľoval do takých póz ako si povedal v závere svojho vystúpenia. To myslím si, že nie je vhodná póza pre teba, ale k tým veciam, ktoré si povedal. Určite si si dal veľa roboty s tým, že si vysvetľoval tie jednotlivé body programového vyhlásenia v oblasti poľnohospodárstva a životného prostredia, ale je treba niektoré veci uviesť na pravú mieru. Bolo tam uvedených niekoľko neprávd. V prvom rade si hovoril, že za vyjednanie podmienok v rámci prístupového procesu je zodpovedná vláda Mikuláša Dzurindu. Je treba povedať, že v tej prvej vláde Mikuláša Dzurindu bol ministrom poľnohospodárstva Pavol Koncoš, ktorý je, teda bol predstaviteľom prvej Strany demokratickej ľavice, teda ktorá predstavuje určitú matku politickej strany SMER a on pripravoval tie podmienky a on ich dával vyjednávačovi, ktorý len presadil tie podmienky, ktoré Poľnohospodárska komora a minister Koncoš pripravili, a tak sa dostali aj jednotlivé pozície, ako napríklad boli výnosy husto siatych obilnín, od ktorých sa odvádzali potom následne dotácie. Čiže nie je pravdou, že za to môžeme my, a toto treba zvýrazniť. Druhá vec, často si hovoril o tom, že o vláde Mikuláša Dzurindu. Nehovoril si, bohužiaľ, o tom čo sa dialo v rezorte za posledné štyri roky, keď sa do rezortu nalialo najviac peňazí a podľa slov hovorcu Slovenskej poľnohospodárskej komory ešte nikdy v takom kritickom stave sa rezort nenachádzal ako sa nachádza teraz. Možno o tom bolo treba trošku viac pohovoriť. Ďakujem.
Žiga, Peter, podpredseda NR SR (2024-01-11):
Pán poslanec Pročko.
Mizík, Stanislav, poslanec NR SR (2021-06-17):
Ďakujem za slovo. Vynikajúco si to zhodnotil, Peter. Všetky takéto finty Európskej únie a našich slepo slúžiacich sluhov európskych nezmyslov jasne slúžia iba na ďalšie zotročenie ľudí. Salámovou metódou robia z ľudí bezbrannú masu. Ako si správne poznamenal, je to iba a len buzerácia smerujúca k zlomeniu a zničeniu hrdosti, slobody a absolútnej bezbrannosti. A podotýkam, keby niekto chcel robiť teror, tak si úplne, ale úplne v pohode, za smiešny peniaz nakúpi zbrane hocijakého druhu v krajinách bývalej Juhoslávie, tam ich majú celé haldy, či na Ukrajine, tak AK-čka, Škorpióny, päťdesiatosmičky od Galka, danubit, semtex, pištole, guľomety aj malé delo. A prepašovať na Slovensko v súčasnej situácii je hračka. Ďakujem za slovo.
P. Hrušovský, predseda NR SR: (2005-09-23):
(Hlasovanie.) 85 prítomných, 80 za návrh, 3 sa zdržali, 2 nehlasovali. Návrh uznesenia sme schválili. Teraz požiadam pána poslanca Juščíka, predsedu výboru pre životné prostredie, aby Národnej rade predložil návrh uznesenia k návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru EHK OSN o prístupe k informáciám, účasti verejnosti na rozhodovacom procese a prístupe k spravodlivosti  v záležitostiach životného prostredia (Aarhuský dohovor) , ktorý máte ako tlač 1206. Pán poslanec Juščík. M. Juščík, poslanec: Ďakujem, pán predseda. V rozprave nevystúpil  nikto, teda, prosím, pán predseda, dajte hlasovať o tom, že Národná rada vyslovuje súhlas s pristúpením Slovenskej republiky k Dohovoru.
Laurenčík, Milan, podpredseda NR SR (2021-05-07):
Ďalšiu faktickú poznámku má pán poslanec Erik Tomáš. Nech sa páči.
Hrnčiar, Andrej, podpredseda NR SR (2016-10-20):
Ďakujem. Končím možnosť nahlásiť sa s faktickými poznámkami. Na vystúpenie pána poslanca dve faktické poznámky. Nech sa páči, pán poslanec Bublavý.
Mikulec, Roman, poslanec NR SR (2023-12-13):
Ďakujem pekne. Lukáš, ďakujem za tvoj príspevok, máš úplnú pravdu, o čo tejto vláde ide vo vzťahu k RTVS, a už to tu teraz odznelo, že naozaj RTVS nie je na to, aby tam bežali komerčné reklamy, ale mala by teda pokrývať verejnoprávny záujem. Len to je potvrdenie toho, že tejto vláde ani v skladbe rozpočtu nejde o to, aby nejaký verejnoprávny záujem vôbec bol a už vôbec aby existovala nejaká inštitúcia, ktorá ho má chrániť. Tak ako chcú zlikvidovať RTVS, tak chcú zlikvidovať Úrad špeciálnej prokuratúry a ďalšie inštitúcie, takže aký verejnoprávny záujem? Veď presne sa riadia heslom vyhraj voľby, môžeš všetko . To už sme tu počúvali aj pred pár rokmi od niektorých, ale zaujímavé je, že dokonca súčasne predsedajúci tejto snemovne kritizoval práve RTVS, myslím, že to bolo dnes, za to, že si dovolila dať priestor nejakým reportážam alebo opozícii z včerajších protestov, kde sa stretli tisíce občanov Slovenskej republiky, ktorí majú rovnaké právo zhromažďovať sa, ako má ktokoľvek iný. A tento poslanec alebo podpredseda parlamentu kritizoval RTVS práve preto, čo si to dovoľuje RTVS vôbec dať priestor niekomu, aby pokrývala týmito reportážami, keďže tisíce ľudí išli vyjadriť včera pokojne svoj nesúhlas so súčasnou vládou, no a, samozrejme, kričali, že dosť bolo Fica. Dosť skoro po voľbách, to je vizitka, ale tak ten vládny valec pôjde ďalej a bud... budú robiť všetko preto, aby tú RTVS zarezali.
Grendel, Gábor, poslanec NR SR (2023-12-19):
Ďakujem za slovo, pán predsedajúci. Nie je žiadne hrdinstvo prísť po štyroch dňoch rozpravy o pol druhej v noci a poučovať tu poslancov, ako má vyzerať parlamentná rozprava. Tie veci, pán minister, ktoré ste povedali, ste mali buď napísať do dôvodovej správy, a tam nie sú, alebo ste to mali povedať na začiatku rozpravy a možno inak by vyzerala diskusia. Možno by sa nespomínalo meno pána Gašpara, možno by sa nespomínali iné špekulácie, ale vy ste nás tu nechali štyri dni, štyri noci bez toho, aby ste odargumentovali tento návrh novely kompetenčného zákona. A vo vzťahu k mojej osobe ste použili, pán minister, totálny argumentačný faul. Ja som nekritizoval skrátené legislatívne konanie, na to tu boli iní kolegovia, ja som kritizoval vás. Ja som kritizoval to, že vy ste ako opozičný poslanec poukazovali na každé jedno skrátené legislatívne konanie, ktoré nebolo dostatočne odôvodnené, a potom by človek čakal, že keď sa raz stanete ministrom a použijete tento inštitút, tak budete vystupovať alebo používať tento inštitút v súlade s tým, čo ste hovorili o opozícii. Vy ste ten, ktorý vodu káže a víno pije. Vodu ste kázali v opozícii a teraz pijete víno. To som kritizoval. Viete, môžte sa odvolávať na právnické autority, obhajcov, ktorým, samozrejme, pomôže, ak ich klientom pomôžete, ak dostanú miernejší trest, ale s vaším menom bude navždy spojené rozpustenie špeciálnej prokuratúry a zníženie trestov za korupciu. S vaším menom. (Potlesk.)
P. Paška, predseda NR SR: (2008-05-20):
Do rozpravy pán poslanec Záhumenský.
Kažimír, Peter, podpredseda vlády a minister financií SR (2013-06-19):
Ďakujem veľmi pekne. Ďakujem veľmi pekne a ďakujem aj za pochopenie, že môžem s týmto bodom hneď kontinuálne predstúpiť pred vás. Ide o navrhovanú novelu zákona, ktorou dochádza k zmene správcu ústredného portálu verejnej správy. Podľa súčasnej právnej úpravy je správcom ústredného portálu rezort financií, z dôvodu zmeny gestorstva projektov naviazaných na ústredný portál verejnej správy, financovaných z eurofondov sa navrhuje, aby správcom ústredného portálu po dohode medzi Úradom vlády Slovenskej republiky a ministerstvom financií týmto gestorom bol Úrad vlády Slovenskej republiky. (Ruch v sále. Zaznievanie gongu. Prerušenie vystúpenia predsedajúcim.)
Valášek, Tomáš, poslanec NR SR (2020-04-28):
Vďaka. Chcem uviesť na pravú mieru tie tvrdenia ohľadne Ruska. Ako vieme, aká hra sa tu hrá, a asi nezmení nikoho názory. Ale nechcem, aby tí ľudia, ktorí to možno pozerajú online či inde, a vŕta im teraz hlavou, či tá koalícia je naozaj proti Rusku, aby pri tom nešťastnom názore aj ostali. Táto koalícia nie je antiruská, nie je proti Rusku, je proslovenská. To znamená, že keď Ruská federácia, alebo ktokoľvek iný podniká kroky, ktoré idú proti našim záujmom, tak sa k tomu jasne postavíme. Je v záujme Slovenska, aby v Európe platili jasné pravidlá hry, aby si tu väčšie krajiny nevedeli uchmatnúť kúsok menšej krajiny len preto, že nesúhlasia s jej politikou, ako urobilo Rusko Ukrajine. Je dôležité, aby platili tie pravidlá hry, že aj tie väčšie krajiny musia brať tie menšie vážne, lebo opäť ako krajina neveľkej, krásna, ale neveľkej veľkosti, potrebujeme mať takú tú rovnosť názorov. Politika súčasnej ruskej vlády ide proti tomuto všetkému. Z príčin, ktorým rozumie prezident Putin lepšie ako ja, si zadefinoval, že chce rozbiť Európsku úniu, oslabiť a rozbiť NATO. To nie sú záujmy Slovenska, to nie sú ciele Slovenska. Ak uspeje, Slovensko, my ako táto krajina, títo ľudia budú na tom horšie, bude mať menší vplyv v Európe, bude mať menej príležitostí posilniť prosperitu občanov. O to ide tejto vláde. To nie je proruský postoj, to je antiruský postoj, to je proslovenský postoj a, mimochodom, sme v tejto otázke rovnako kritickí voči iným krajinám. Ja osobne som bol veľmi kritický voči prezidentovi Trumpovi, keď začal rovnako búšiť do Európskej únie v niečom ako prezident Putin. Čiže opäť, ako pobavme sa o zahraničnej politike, nikto nemá monopol na múdrosť, určite sa dá veľa vecí aj v zahraničnej politike tejto vlády zlepšiť, ale držme sa faktov. Táto vláda nie je antiruská, je proslovenská a som na to hrdý. (Potlesk.)
Danko, Andrej, predseda NR SR (2017-03-22):
Poprosím vás, aby ste prejavovali úctu ku každému, kto je občan Slovenskej republiky. Nech sa páči, do rozpravy je prihlásený pán poslanec... (Reakcia z pléna.) Pán Budaj, procedurálny alebo... reakcia. (Reakcia spravodajkyne.) Aha, reakcia na faktické. Pani poslankyňa Blahová ale. A neviem, pán Budaj je prihlásený s procedurálnym? (Reakcia z pléna.) Ale... No, nech sa páči, pán Budaj.
Žiga, Peter, podpredseda NR SR (2024-10-23):
Reakcia na faktické poznámky, pán poslanec Galko.
Kollár, Boris, predseda NR SR (2022-09-20):
Prosím, prezentujme sa a hlasujme. (Hlasovanie.) Prítomných 142 poslancov, za 94, proti žiadny, zdržalo a 41, nehlasovali 7. Konštatujem, že sme tento návrh schválili. Ďalej prosím určeného spravodajcu z výboru pre financie a rozpočet poslanca Milana Kuriaka, aby uviedol hlasovanie o bode šesť programu. Je to prvé čítanie o vládnom návrhu zákona, ktorým sa mení a dopĺňa zákon č. 486/2013 Z. z. o presadzovaní práv dušeného vlastníctva colnými orgánmi, tlač 1081. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 486/2013 Z. z. o presadzovaní práv duševného vlastníctva colnými orgánmi v znení zákona č. 312/2020 Z. z. , tlač 1081.)
P. Paška, predseda NR SR: (2008-04-08):
(Hlasovanie.) 131 prítomných, 68 za, 35 proti, 25 sa zdržalo, 3 nehlasovali. Návrh sme schválili. Poprosím teraz pani poslankyňu Laššákovú, aby uvádzala hlasovanie o návrhu poslanca Národnej rady Slovenskej republiky Pavla Pašku na vydanie zákona, ktorým sa mení zákon Slovenskej národnej rady č. 45/1989 Zb. o poslancoch Slovenskej národnej rady v znení neskorších predpisov a o zmene niektorých zákonov . Nech sa páči.
P. Csáky, podpredseda vlády SR: (2006-04-20):
Dovoľte mi, aby som vám navrhol, ak budete mať presné otázky, buď na pána premiéra, alebo na pána ministra Chmela, môžete toto urobiť v bode interpelácií. Teraz mi dovoľte, aby som zopakoval to, čo som povedal v prvej časti mojej odpovede. Podľa mojich vedomostí, keď bol pán premiér nútený dať návrh na odvolanie pána Chmela, konal pod tlakom politických dohôd a koaličnej dohody, to znamená, nie z vlastnej vôle. Keď teraz pred niekoľkými týždňami dal návrh na vymenovanie, na opakované vymenovanie pána Chmela na tento post, podľa môjho názoru konal z vlastnej vôle a aj tým, čo povedal verejne, že to chápe aj ako určitú satisfakciu, pravdepodobne chcel podčiarknuť tento rozmer tohto kroku. S detailmi, prosím, sa obráťte na pána premiéra alebo na pána ministra Chmela. Ďakujem pekne.
B. Bugár, podpredseda NR SR: (2004-03-04):
Preto vyhlasujem rozpravu o tomto bode programu za skončenú. Pán minister, chcete sa vyjadriť k rozprave? Nech sa páči, máte slovo.